4.400 milion a vloavezhioù zo en em furmas kreizenn an Douar hag e grestenenn gentañ. Eus bazalt e oa kenaozet, war a seblant, evel krestenenn ar meurvorioù a-vremañ. Bombzadegoù mein-kurun a lakaas ar grestenen-se da deuziñ meur a-wech, avat, hag un darn vras anezhi a voe skrapet kuit er stokad a chanas al Loar. Ar greizenn en em furmas pa yeas an Douar da vras a-walch evit m e lakaio da deuziñ an elfennoù skinoberiant a endalche. Ar metaloù pounner, an houarn an hini fonnusañ, a sankas war-du ar greizenn tra ma flode ar materi skañvoch evel ar silikadoù.